54. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 261 της 17 Ιουν./1 Ιουλ. 1991 (ΦΕΚ Α΄98). Προϋποθέσεις για τη χορήγηση αδειών αλιείας σε επαγγελματικά σκάφη. Έχοντας υπόψη: 1.Τις διατάξεις του άρθρ. 10 του Ν.Δ. 420/1970 «Αλιευτικός Κώδιξ» (Α΄27), όπως αντικαταστάθηκε με την παρ. 2 του άρθρ. 3 του Νόμ. 1740/1987 «Αξιοποίηση και προστασία κοραλλιογενών σχηματισμών, ιχθυοτρόφων υδάτων, υδατοκαλλιεργειών και άλλες διατάξεις» (Α 221). 2.Την 88/148/ΕΟΚ απόφαση της Επιτροπής της 11ης Δεκ. 1987 «σχετικά με το πολυετές πρόγραμμα προσανατολισμού του αλιευτικού στόλου (19871991) που υπέβαλε η Ελλάδα στο πλαίσιο του Κανονισμού (ΕΟΚ) αριθ. 4028/86 (ΕΕ L 70/1988). 3.Την Υ . 1081/21.5.1990 απόφαση του Πρωθυπουργού «Ορισμός αρμοδιοτήτων του Αναπληρωτή Υπουργού Γεωργίας Παν. Χατζηνικολάου» (Β 327). 4.Την 147/1990 γνωμοδότηση του Συμβουλίου Αλιείας. 5.Την 302/1991 γνωμοδότηση του Συμβουλίου της Επικρατείας, με πρόταση του Αναπληρωτή Υπουργού Γεωργίας, αποφασίζουμε: Άρθρ.1.-1.Από την έναρξη ισχύος του παρόντος Δ/τος, επαγγελματικές άδειες αλιείας σε σκάφη, χορηγούνται μόνο στις παρακάτω περιπτώσεις, με τις εξής προϋποθέσεις: α)Σε σκάφη που αντικαθιστούν άλλα της ίδιας κατηγορίας που είχαν άδεια επαγγελματικής αλιείας σε ισχύ, κατά την ημέρα υποβολής της σχετικής αίτησης. β)Σε σκάφη που αντικαθιστούν άλλα της ίδιας κατηγορίας, που απωλέσθηκαν, χωρίς δόλο του πλοιοκτήτη ή του κυβερνήτη, αποδεδειγμένα με βάση επίσημα στοιχεία των Υπηρεσιών του Υπουργείου Εμπορικής Ναυτιλίας, μέσα στην τελευταία τριετία πριν από την υποβολή της αίτησης αντικατάστασης. γ)Σε σκάφη που έχει ήδη εγκριθεί, μέχρι την ημερομηνία ισχύος του παρόντος η ναυπήγηση και εφόσον αυτά ναυπηγηθούν εντός των προθεσμιών που προβλέπονται από τις εγκριτικές αποφάσεις. Σε περίπτωση που δεν προβλέπονται προθεσμίες, εφόσον αυτά ναυπηγηθούν εντός ανατρεπτικής προθεσμίας δύο ετών από της ισχύος του παρόντος. δ)Σε νέες περιπτώσεις ναυπήγησης ή αγοράς σκαφών, εφόσον την πορεία του πολυετούς προγράμματος που κάθε φορά ισχύει, στα πλαίσια του Κανονισμού (ΕΟΚ) 4028/86 του Συμβουλίου της 18ης Δεκ. 1986 «σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας» (ΕΕ L 376/1986), διαπιστώνεται ότι η συνολική δυναμικότητα στόλου (χωρητικότητα και ισχύς μηχανής) είναι μειωμένη σε σχέση με τους στόχους που έχουν τεθεί. Στην περίπτωση που διαπιστώνεται μείωση της συνολικής δυναμικότητας του στόλου. Ο Υπουργός Γεωργίας μπορεί, με απόφασή του, να καλύπτει μέρος ή το σύνολο της μείωσης αυτής. Οι άδειες αυτές χορηγούνται σε επαγγελματίες ψαράδες, οι οποίοι: αα)Έχουν προϋπηρεσία στην αλιεία τουλάχιστον για μια δεκαετία. ββ)Δεν έχουν στην πλοιοκτησία τους άλλο σκάφος ούτε και σε ποσοστό. (Μετά τη σελ. 298, 16252) Σελ. 298,16253 Τεύχος ΙΙΙ9- Σελ. 41 Περιορισμοί  Αλιείας 13.Ζ.ε.54 ε)Για τη χορήγηση των αδειών της προηγούμενης περίπτ. δ ο Υπουργός Γεωργίας με απόφασή του καθορίζει τον αριθμό και την κατηγορία των αδειών, τα δικαιολογητικά και τον τρόπο επιλογής των αιτήσεων. 2.Η έγκριση για την έκδοση των αδειών στις ανωτέρω περιπτώσεις, παρέχεται μόνο από τον Υπουργό Γεωργίας. Άρθρ.2.-Η μεταβίβαση της κυριότητας των επαγγελματικών σκαφών επιτρέπεται μόνο σε επαγγελματίες αλιείς. Κατ’ εξαίρεση επιτρέπεται η διάθεση του ανωτέρω δικαιώματος με δικαιοπραξία εν ζωή ή αιτία θανάτου, στον ένα από τους συζύγους ή τα τέκνα τους. Τα ίδια πρόσωπα, όταν κληρονομούν αλιευτικό σκάφος και δεν έχουν την επαγγελματική ιδιότητα του αλιέα μπορεί να διτηρήσουν το δικαίωμα της άδειας για 3 χρόνια από την υπαγωγή της κληρονομίας στους ίδιους, σ’ αυτό δε το διάστημα επιτρέπεται η εκχώρηση ή εκμίσθωση του δικαιώματος σε τρίτον επαγγελματία αλιέα. Τα ανωτέρω δεν ισχύουν για τα σκάφη Μηχανότρατες μέσης ή Υπερπόντιας αλιείας καθώς και γριγρί, εκτός από τις περιπτώσεις αδειών μηχανοτρατών ή γριγρί που χορηγήθηκαν σε εφαρμογή των διατάξεων του Π.Δ. 143/1986 «Περιορισμός έκδοσης αδειών αλιείας με μηχανότρατες και συμπλήρωση του Β.Δ 817/1966 «περί κανονισμού της δια τρατών αλιείας» (ΦΕΚ 209/τ. Α/15.10.1966)» (Α 53) ή αποφάσεων που εκδόθηκαν με βάση τις διατάξεις του άρθρ.12 του Νόμ. 1341/1983 «Κατάργηση των διατάξεων του Ν.Δ/τος «περί ρυθμίσεως θεμάτων αποστραγγισθεισών γαιών λίμνης Βοϊβηίδος (Κάρλας)» και του Νόμ. 351/1976 «περί τροποποιήσεως του Ν.Δ. 130/1974 και ρυθμίσεως συναφών θεμάτων» και άλλες διατάξεις» (Α 38). Άρθρ.3.-Η ολική χωρητικότητα των σκαφών που αναφέρονται στις περιπτ. α και β της παρ. 1 του άρθρ. 1 του παρόντος δεν επιτρέπεται να είναι μεγαλύτερη των σκαφών που αντικαθιστούν, με εξαίρεση τις παρακάτω περιπτώσεις: Σε σκάφη γριγρί υπολειπομένων διαστάσεων επιτρέπεται αύξηση χωρητικότητας, με την προϋπόθεση ότι το νέο σκάφος θα έχει διαστάσεις ίσες με τις ελάχιστες επιτρεπόμενες, όπως αυτές ορίζονται στο άρθρ. 10 του Β.Δ. 666/1966 «περί αδειών αλιευτικών σκαφών» (Α 160). Σελ. 298,16254 Τεύχος ΙΙΙ9-Σελ. 42 β)Σε παράκτια αλιευτικά σκάφη με μήκος μεταξύ καθέτων (ΡΡ) μικρότερο των 7 μέτρων επιτρέπεται αύξηση χωρητικότητας, αρκεί το μήκος καθέτων του νέου σκάφους να μην υπερβαίνει τα 7 μέτρα. Άρθρ. 4.-1.Η ισχύς της προωστήριας μηχανής των σκαφών που αναφέρονται στις περιπτ. α και β, της παρ. 1 του άρθρ. 1 του παρόντος, δεν επιτρέπεται να είναι μεγαλύτερη της ισχύος της μηχανής των σκαφών που αντικαθιστούν, με εξαίρεση την περίπτωση κατά την οποία η αρχική μηχανή έχει ισχύ μικρότερη των 15 ΗΡ. 2.Ο ανωτέρω περιορισμός για την ισχύ της προωστήριας μηχανής ισχύει και με την ίδια εξαίρεση και στις περιπτώσεις αντικατάστασης των μηχανών των επαγγελματικών σκαφών αλιείας. Άρθρ.5.-Για κάθε μεταβίβαση της κυριότητας επαγγελματικού σκάφους και αλλαγή ή τοποθέτηση μηχανής, απαιτείται προηγουμένως η έκδοση απόφασης του Υπουργού Γεωργίας, στην οποία διαπιστούται η τήρηση των όρων του παρόντος και των λοιπών κειμένων διατάξεων. Άρθρ.6.-Από την έναρξη ισχύος του παρόντος Δ/τος καταργείται το άρθρ. 1 του Π.Δ. 143/1986 με την επιφύλαξη των διατάξεων του τέταρτου εδαφίου του άρθρ. 2 του παρόντος. 13.Ζ.ε.54 Περιορισμοί  Αλιείας 